|  |  |
| --- | --- |
|  | Vedlegg til: Intravitreal injeksjon Øye Poliklinikk  Dok ID: 2995 |
| Intravitreal injeksjon av Ozurdex implantat | |

Se hovedprosedyre «Interaviteral injeksjon Øye Poliklinikk» Id: 2995 eHåndbok vedr. punkt 2:   
**Hensikt og omfang**, punkt 3: **Ansvar** og punkt 4: **Fremgangsmåte** vedr. injeksjonsrommet og «Time-out» før injeksjonsbehandling utføres.

# Fremgangsmåte:

**Utstyr:**​​

* Hette til alt helsepersonell
* Munnbind til alt helsepersonell
* Usterile hansker til assistent
* Sterile hansker til injisør
* Usterile kompresser 5 x 5 cm, 2 stk. (til dråpebedøvelse)
* Usterile kompresser 10 x 10 cm, 3 – 4 stk.
* Steril hullduk
* 2 sterile vattpinner
* Øyelokksperre
* Corneamål
* Betadine 5%
* NaCl 9mg/ml, 20ml plastflaske
* Dråper: [Tetrakain Minims 10 mg/ml](https://www.felleskatalogen.no/medisin/tetrakain-minims-bausch-and-lomb-564583" \t "_blank) 1 stk.
* Øyegel: [Viscotears øyegel 2 mg/ml](https://www.felleskatalogen.no/medisin/viscotears-dr-gerhard-mann-565244" \t "_blank)
* [Ozurdex implantat](https://www.felleskatalogen.no/medisin/ozurdex-abbvie-568792): Ozurdex applikator med 0.7 mg Dexametason
* Steril spongopinne
* 1 stk. sprøyte 1 ml
* 1 stk. grønn opptrekkskanyle
* [Bupivacaine 5 mg/ml injeksjonsvæske (synonymprep: Marcain)](https://www.felleskatalogen.no/medisin/bupivacaine-baxter-baxter-699918" \t "_blank)

**Gjennomføring:**

* Injisør drypper med Tetrakain minims 10mg/ml. ett par dråper x 2.
* Det gis ekstra lokalanesti; Bupivacaine 5mg/ml injeksjonsvæske trekkes opp i 1 ml sprøyte.   
  Steril spongopinne fuktes godt med Bupivacaine 5mg/ml injekjsonsvæske og holdes over injeksjonssted i 1 minutt.

Se intravitreal injeksjonsprosedyre:

* Assistent tar på seg usterile hansker. 1 - 2 usterile 10 x 10 cm kompresser kan legges over øret og kinn for å fange opp væske. Høreapparat må beskyttes mot væske.
* Pasient ligger med lukkede øyne. Assistent drypper 1 dråpe betadine 5% på øyevippene. Det dryppes deretter 1 dråpe i øvre og 1 dråpe i nedre fornix ved å løfte på øyelokkene med en steril vattpinne. La pasienten ligge med lukkede øyne. Virketid: 60 sekunder.
* Injisør tar på seg sterile hansker.
* Injisør legger på steril hullduk.
* Injisør påsetter øyelokksperre, så forsiktig som mulig, slik at øyelokkskantene/ciliene ikke kan komme i kontakt med nålen eller injeksjonsstedet.
* Assistent drypper en dråpe betadine 5% over injiseringsområdet. (som regel nedad temporalt; be pasienten se i motsatt retning). Virketid: 30 sekunder
* Behandler markerer området som skal injiseres 3,5 - 4mm bak limbus med korneamål.
* Hold Ozurdex applikatoren i den ene hånden og trekk sikkerhetstappen rett av applikatoren. Tappen må ikke vris eller bøyes. Fjern korken.
* Hold nålen skrått opp, bort fra sklera og før nålen inn ca. 1mm mot sklera, deretter sikter man mot midten av øyet og inn i glasslegemet til silikonmansjetten står mot konjunktiva.
* Trykk utløserknappenknappen sakte ned til du hører et klikk. Før applikatoren trekkes ut fra øyet må du kontrollere at utløserknappen er trykket helt inn og er låst i flukt med applikatoroverflaten.
* Fjern nålen i samme retning som ble benyttet for å gå inn i glasslegemet.
* Assistent skyller øyet godt med NaCl 9mg/ml.   
  Skyll forsiktig. Be pasienten se i forskjellige retninger under skyllingen.
* Assistent legger [Viscotears øyegel 2 mg/ml](https://www.felleskatalogen.no/medisin/viscotears-dr-gerhard-mann-565244) på øyeoverflaten.
* Injisør fjerner øyelokksperre, tørker øyets omgivelser med 1 usteril 10 x 10 cm kompress og fjerner tildekking.
* Behandler bekrefter bevart synsfunksjon før pasienten forlater injeksjonsrommet.
* Informasjonsskriv for Ozurdex gis til pasienten hvis dette ikke allerede er gitt.

**Instruksjonsvideo:**

Ozurdex Instruksjonsvideo fra produsent: <https://bcove.video/4aSiR8A>